Pielikums Nr.1

Saulkrastu novada domes

29.07.2020.lēmuma Nr.

**SAULKRASTU NOVADA PAŠVALDĪBAS NEKUSTAMĀ ĪPAŠUMA**

**NEAPBŪVĒTA ZEMESGABALA**

**DEVĪTĀ IELA 121, VEF-BIĶERNIEKI,**

**SAULKRASTU PAGASTS, SAULKRASTU NOVADS,**

**IZSOLES NOTEIKUMI**

*Noteikumi izdoti saskaņā ar*

*Publiskās personas mantas atsavināšanas likumu*

**I Vispārīgie noteikumi**

1. Mutiskā izsolē ar augšupejošu soli tiek pārdots Saulkrastu novada pašvaldībai (turpmāk – pašvaldība) piederošs nekustamais īpašums, kas atrodas **Devītā iela 121, VEF-Biķernieki Saulkrastu pagasts, Saulkrastu novads,** kadastra Nr. 80330031937, kadastra apzīmējums 80330031937, un sastāv no neapbūvēta zemesgabala ar kopējo platību 682 m2 (turpmāk – nekustamais īpašums).

2. Nekustamā īpašuma īpašā vērtība jeb izsoles sākumcena **3500 *euro*** (trīs tūkstoši pieci simti *euro*).

3. Izsoles mērķis - pārdot nekustamo īpašumu par iespējami augstāko cenu, nosakot pretendentu, kas šādu cenu piedāvās mutiskā izsolē.

4. Izsoles dalībnieki pirms izsoles iesniedz nodrošinājumu 10% apmērā no izsolāmās mantas nosacītās cenas, iemaksājot to Saulkrastu novada domes, reģistrācijas Nr. 90000068680, bankas kontā Nr. LV78UNLA0050008528948, kas atvērts AS "SEB Banka". Nodrošinājums uzskatāms par iesniegtu, ja attiecīgā naudas summa ir ieskaitīta norādītajā bankas kontā.

5. Izsoles rīkotājs – Pašvaldības mantas atsavināšanas un izsoles komisija (turpmāk - izsoles komisija).

6. Izsoles dalībniekiem ir tiesības pirms izsoles apskatīt nekustamo īpašumu dabā iepriekš sazinoties pa tālruņa numuru 67142518.

7. Iepazīšanās ar izsoles noteikumiem un izsoles dalībnieku reģistrācija notiek saskaņā ar laikrakstā “Latvijas Vēstnesis” un pašvaldības informatīvajā izdevumā “Saulkrastu Domes Ziņas” publicēto informāciju.

**II Informācijas publicēšanas kārtība**

8. Sludinājums par nekustamā īpašuma izsoli tiek publicēta laikrakstā „Latvijas Vēstnesis” un Saulkrastu novada pašvaldības mājaslapā interneta vietnē www.saulkrasti.lv sešas nedēļas pirms izsoles dienas, kā arī tuvākajā pašvaldības informatīvā izdevuma “Saulkrastu Domes Ziņas” numurā. Informāciju par izsoli izliek labi redzamā vietā pie nekustamā īpašuma un redzamā vietā pašvaldības ēkā.

**III Izsoles dalībnieki**

9. Par izsoles dalībnieku var būt ikviena fiziska vai juridiska persona, kurai saskaņā ar Latvijas Republikā spēkā esošiem normatīviem aktiem ir tiesības iegādāties nekustamo īpašumu.

10. Izsoles dalībnieki, kas vēlas piedalīties izsolē, iemaksā **nodrošinājumu 10 %** apmērā no nekustamā īpašuma nosacītās cenas - **350 *euro*** (trīs simti piecdesmit *euro*) apmērā.

11. Izsoles dalībnieki, kas nav iemaksājuši nodrošinājumu, izsolei netiek pielaisti.

12. Izsoles dalībnieki – juridiskas personas izsolei netiek pielaisti, ja izsoles dienā izsoles komisija konstatē, ka attiecīgās juridiskās personas darbība ir apturēta ar Valsts ieņēmumu dienesta lēmumu.

13. Ja izsoles dalībniekam ir nekustamā īpašuma pirmpirkuma tiesības, viņš līdz izsoles dienai iesniedz iesniegumu Saulkrastu novada domē, norādot pirmpirkuma tiesību pieteikšanas faktu un tiesisko pamatojumu, pievienojot iesniegumā norādītās informācijas pamatojošus dokumentus.

**IV Dalībnieku reģistrācijas kārtība**

14. Izsoles dalībnieki reģistrējas izsolei Saulkrastu novada domē 100. kabinetā, Raiņa ielā 8, Saulkrastos, ne vēlāk kā līdz **2020. gada 18.septembra plkst. 9.45 .**

15. Izsoles dalībnieki, kuri vēlas reģistrēties izsolei, iesniedz izsoles komisijai šādus dokumentus:

15.1. fiziska persona:

15.1.1. uzrāda personu apliecinošu dokumentu;

15.1.2. nodrošinājuma samaksu apliecinošu dokumentu.

15.2. juridiska persona (arī personālsabiedrība):

15.2.1. nodrošinājuma samaksu apliecinošu dokumentu;

15.2.2. juridiskās personas pārstāvja pilnvaru.

**V Izsoles norise**

16. **Izsole notiks 2020. gada 18.septembrī** Saulkrastu novada pašvaldības ēkā, otrā stāva zālē Raiņa iela 8, Saulkrastos, **plkst. 11.00.**

17. Izsoles dalībnieki pirms izsoles ar savu parakstu reģistrācijas žurnālā (1.pielikums) apliecina, ka ir iepazinušies ar izsoles noteikumiem un ir saņēmuši izsoles reģistrācijas apliecību (2. pielikums). Izsoles reģistrs ir izsoles noteikumu neatņemama sastāvdaļa.

18. Izsoli vada izsoles komisijas priekšsēdētājs vai komisijas priekšsēdētāja vietnieks, kurš atklājot izsoli, nosauc savu vārdu, uzvārdu un katra komisijas locekļa uzvārdu, raksturo izsolāmo objektu un paziņo tā sākotnējo cenu, kā arī summu, par kādu cena katrā nākamajā solī tiek paaugstināta, t.i. par **200,00 *euro*** (divi simti *euro* 0 centi).

19. Ja izsolē piedalās dalībnieki, kas ir pieteikuši pirmpirkuma tiesības, izsoles vadītājs par to informē izsoles dalībniekus.

20. Atklājot izsoli, izsoles rīkotājs pārliecinās par solītāju ierašanos pēc iepriekš sastādītā saraksta, kurā ieraksta katra dalībnieka vārdu un uzvārdu vai nosaukumu, kā arī solītāja pārstāvja vārdu un uzvārdu (3.pielikums).

21. Izsole tiek protokolēta. Izsoles protokolā ieraksta visas komisijas priekšsēdētāja un izsoles dalībnieku darbības izsoles gaitā.

22. Izsoles dalībnieki pēc izsoles vadītāja aicinājuma uzsāk solīšanu. Izsoles vadītājs paziņo pirmā solītāja piedāvāto cenu.

23. Pārsolīšanai beidzoties, izsoles vadītājs trīs reizes jautā, vai neviens nesola vairāk. Ja pēc trešās reizes neseko pārsolījums, izsoles vadītājs izdara piesitienu ar izsoles āmuru un paziņo, ka pārsolījumus vairs nepieņem un izsolāmais nekustamais īpašums ir pārdots.

24. Izsoles dalībnieks, kurš piedāvājis augstāko cenu un otrās augstākās cenas nosolītājs ar savu parakstu protokolā apliecina savu gribu pirkt nekustamo īpašumu par nosolīto, protokolā norādīto cenu.

25. Izsoles rīkotājs apstiprina izsoles protokolu septiņu dienu laikā pēc izsoles.

26. Ja izsoles dalībnieks, kurš nosolījis nekustamo īpašumu, atsakās parakstīties protokolā, uzskatāms, ka viņš ir atteicies no nosolītā nekustamā īpašuma. Viņš tiek svītrots no izsoles dalībnieku saraksta un viņam netiek atmaksāta nodrošinājuma nauda.

27. Izsoles dalībnieki, kas nav nosolījuši nekustamo īpašumu vai 10.punktā noteiktās personas nekavējoties pēc izsoles beigām iesniedz izsoles rīkotājam iesniegumu par izsoles nodrošinājuma izsniegšanu atpakaļ, norādot bankas kontu un bankas nosaukumu, kurā ieskaitāms iemaksātais nodrošinājums.

28. Izsoles dalībniekiem, kas nav nosolījuši nekustamo īpašumu vai 10.punktā noteiktajām personām iemaksātais izsoles nodrošinājums pēc izsoles septiņu darba dienu laikā tiek izsniegts atpakaļ, ieskaitot to attiecīgā izsoles dalībnieka bankas kontā.

29. Izsoles dalībnieks, kurš ir nosolījis nekustamo īpašumu, pēc nosolīšanas ar savu parakstu izsoles dalībnieku sarakstā apliecina tajā norādītās cenas atbilstību nosolītajai cenai, un saņem izziņu norēķiniem par izsolē iegūto nekustamo īpašumu.

30. Izsoles dalībnieks, kurš ir nosolījis nekustamo īpašumu, piedāvāto augstāko summu par nosolīto nekustamo īpašumu samaksā desmitdarba dienu laikā no izsoles dienas, iemaksājot to šo noteikumu 4.punktā noteiktajā bankas kontā. Iemaksātā nodrošinājuma summa tiek ieskaitīta pirkuma summā.

31. Ja nosolītājs desmit darba dienu laikā no izsoles dienas nav samaksājis nosolīto cenu, izsole ar augšupejošu soli atzīstama par nenotikušu. Nokavējot noteikto samaksas termiņu, nosolītājs zaudē iesniegto nodrošinājumu, bet mantas atsavināšana turpināma Publiskas personas mantas atsavināšanas likuma 32.pantā noteiktajā kārtībā.

32. Ja nosolītājs noteiktajā laikā nav samaksājis nosolīto cenu, izsoles komisija par to informē pircēju, kurš nosolījis nākamo augstāko cenu.

33. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par nekustamā īpašuma pirkšanu par paša nosolīto augstāko cenu.

34. Ja noteiktajā reģistrācijas termiņā ir reģistrējies tikai viens izsoles dalībnieks un tas ir ieradies uz izsoli, izsoles komisija lemj par īpašuma pārdošanu vienīgajam izsoles dalībniekam par nosacīto cenu, paaugstinot to par vienu soli.

35. Ja neviens pircējs nav pārsolījis izsoles sākumcenu izsole ar augšupejošu soli atzīstama par nenotikušu.

**VI Izsoles rezultātu apstiprināšana**

36. Izsoles komisija sagatavo izsoles protokolu un apstiprina to septiņu dienu laikā pēc izsoles. Izsoles komisija izsoles protokolu iesniedz Saulkrastu novada domei apstiprināšanai.

37. Saulkrastu novada dome izsoles rezultātus apstiprina kārtējā sēdē (ja ir saņemts izsoles noteikumu 31.punktā paredzētais maksājums), taču ne vēlāk kā 30 dienu laikā pēc 31.punktā paredzēto maksājumu nokārtošanas. Saulkrastu novada dome neapstiprina izsoles rezultātus Publiskas personas mantas atsavināšanas likuma 35.pantā noteiktajos gadījumos.

**VII Līguma slēgšanas un norēķina kārtība**

38. Nekustamā īpašuma nosolītājs septiņu dienu laikā pēc izsoles rezultātu apstiprināšanas paraksta pirkuma līgumu. Pirkuma līguma noteikumus un līguma noslēgšanas kārtību nosaka Saulkrastu novada dome, ievērojot normatīvajos aktos noteiktās prasības.

39. Visas izmaksas, kas saistītas ar nekustamā īpašuma reģistrāciju uz pircēja vārda, sedz nekustamā īpašuma pircējs.

40. Izsoles dalībniekiem ir tiesības ne vēlāk kā piecas darba dienas pirms izsoles rezultātu apstiprināšanas dienas iesniegt sūdzību Saulkrastu novada domē par izsoles komisijas veiktajām darbībām.

**VIII Nenotikusi izsole**

41.Izsole atzīstama par nenotikušu, ja:

41.1. izsolē nav ieradies neviens solītājs;

41.2. neviens no tiem, kas ieradušies izsolē, nepārsola sākumcenu;

41.3. nosolītājs noteiktā termiņā nesamaksā visu summu, kas no viņa pienākas.

|  |  |  |
| --- | --- | --- |
| Domes priekšsēdētājs |  | N.Līcis |

**1.pielikums**

29.07.2020. neapbūvēta zemesgabala

Devītā iela 121, VEF-Biķernieki,

Saulkrastu pagasts, Saulkrastu nov.,

**izsoles noteikumiem**

**IZSOLES DALĪBNIEKU REĢISTRS**

|  |  |  |  |  |  |  |
| --- | --- | --- | --- | --- | --- | --- |
| ***Nr.***  ***p.***  ***k.*** | ***Reģ.***  ***Nr.*** | ***Vārds, uzvārds***  ***juridiskas pers. nosaukums*** | ***Adrese,***  ***tālrunis*** | ***Atzīme par izsoles noteikumu***  ***saņemšanu*** | ***Atzīme par nodroši-nājuma***  ***samaksu*** | ***Paraksts*** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Reģistrators \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(vārds, uzvārds) (paraksts)

**2.pielikums**

29.07.2020. neapbūvēta zemesgabala

Devītā iela 121, VEF –Biķernieki,

Saulkrastu pagasts, Saulkrastu nov.,

**izsoles noteikumiem**

Saulkrastu novada dome, reģ. Nr. 90000068680, Raiņa iela 8, Saulkrasti,

Saulkrastu novads, LV - 2160

REĢISTRĀCIJAS APLIECĪBA Nr. \_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(izsoles dalībnieka vārds, uzvārds, personas kods)

dzīv. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese, tālruņa Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

samaksājis nodrošinājumu 350 *euro* ( trīs simti piecdesmit *euro*) un ieguvis tiesības piedalīties izsolē, kura notiks 2020. gada 18.septembrī plkst. 11.00 Saulkrastu novada domes zālē, Raiņa ielā 8, Saulkrastos, un kurā tiks izsolīts Saulkrastu novada pašvaldības neapbūvēts zemesgabals Devītā iela 121, VEF Biķernieki, Saulkrastu pagasts, Saulkrastu novads.

APLIECĪBA izdota 2020. gada \_\_\_\_\_\_\_\_\_\_\_\_\_\_\_\_\_\_\_

Reģistrators\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds) (paraksts)

**3.pielikums**

29.07.2020. neapbūvēta zemesgabala

Devītā iela 121, VEF-Biķernieki,

Saulkrastu pagasts, Saulkrastu nov.,

**izsoles noteikumiem**

**IZSOLES DALĪBNIEKU SARAKSTS**

|  |  |  |
| --- | --- | --- |
| ***Dalībnieka reģ. Nr.*** | ***Vārds, uzvārds, juridiskās personas nosaukums*** | ***Solītā cena, paraksts*** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Komisijas priekšsēdētājs

Protokoliste

|  |  |  |
| --- | --- | --- |
| Izsoles komisijas locekļi |  |  |

|  |  |  |
| --- | --- | --- |
| Domes priekšsēdētājs |  | Normunds Līcis |